พระราชกฤษฎีกาจัดตั้งเทศบาลตำบลท่าข้ามจังหวัดสุราษฎร์ธานีพ.ศ. ๒๕๒๙ ภูมิพลอดุลยเดชป.ร.ให้ไว้ ณวันที่ ๔ เมษายน พ.ศ. ๒๕๒๙เป็นปีที่ ๔๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลท่าข้าม อำเภอพุนพิน จังหวัดสุราษฎร์ธานีขึ้นเป็นเทศบาลตำบลอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย มาตรา ๖ แห่งพระราชบัญญัติสุขาภิบาล พ.ศ. ๒๔๙๕ และมาตรา๙ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลท่าข้าม จังหวัดสุราษฎร์ธานี พ.ศ. ๒๕๒๙มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้จัดตั้งสุขาภิบาลท่าข้าม อำเภอพุนพิน จังหวัดสุราษฎร์ธานี ขึ้นเป็นเทศบาลตำบลมีชื่อว่าเทศบาลตำบลท่าข้าม จังหวัดสุราษฎร์ธานีมาตรา ๔ให้กำหนดเขตเทศบาลตำบลท่าข้าม จังหวัดสุราษฎร์ธานี ไว้ดังนี้ด้านเหนือ ตั้งแต่หลักเขตที่ ๑ ซึ่งตั้งอยู่ห่างจากศูนย์กลางทางหลวงจังหวัดหมายเลข๔๑๑๒ ตอนท่าฉาง - พุนพิน ตรง กม. ๓.๖๐๐ ไปทางทิศเหนือตามแนวเส้นตั้งฉากระยะ ๕๐๐ เมตรเป็นเส้นขนานกับศูนย์กลางทางหลวงจังหวัดหมายเลข ๔๑๑๒ ตอนท่าฉาง - พุนพินไปทางทิศตะวันออก ถึงหลักเขตที่ ๒ ซึ่งตั้งอยู่ในคลองพุนพินที่แนวเส้นแบ่งเขตอำเภอเมืองสุราษฎร์ธานีกับอำเภอพุนพินด้านตะวันออก จากหลักเขตที่ ๒ เลียบตามแนวเส้นแบ่งเขตอำเภอเมืองสุราษฎร์ธานีกับอำเภอพุนพิน ไปทางทิศใต้ตามลำคลองพุนพิน ไปทางทิศตะวันออกตามลำแม่น้ำตาปีและไปทางทิศใต้ผ่านทางหลวงแผ่นดินหมายเลข ๔๐๑ ตอนตะกั่วป่า สุราษฎร์ธานี ถึงหลักเขตที่๓ ซึ่งตั้งอยู่กึ่งกลางห้วยมัดที่แนวเส้นแบ่งเขตอำเภอเมืองสุราษฎร์ธานีกับอำเภอพุนพินตรงจุดที่อยู่ห่างจากศูนย์กลางทางหลวงแผ่นดินหมายเลข๔๐๑ ตอนตะกั่วป่า สุราษฎร์ธานี ไปทางทิศใต้ตามแนวห้วยมัดระยะ ๑,๐๐๐ เมตรด้านใต้ จากหลักเขตที่ ๓ เป็นเส้นตรงไปทางทิศตะวันตกเฉียงใต้ผ่านทางหลวงแผ่นดินหมายเลข๔๐๑ ตอนตะกั่วป่า สุราษฎร์ธานี ถึงหลักเขตที่ ๔ ซึ่งตั้งอยู่ริมทางรถไฟสายใต้ฟากตะวันตก ตรง กม. ๖๓๕.๘๒๖จากหลักเขตที่ ๔ เป็นเส้นตรงไปทางทิศตะวันตกเฉียงเหนือ ข้ามแม่น้ำตาปีถึงหลักเขตที่ ๕ ซึ่งตั้งอยู่ริมปากคลองพุมดวง ฝั่งเหนือ ตรงที่บรรจบกับแม่น้ำตาปีฝั่งตะวันตกจากหลักเขตที่ ๕ เลียบริมคลองพุมดวงฝั่งเหนือ ไปทางทิศตะวันตก ถึงหลักเขตที่ ๖ ซึ่งตั้งอยู่ริมคลองพุมดวงฝั่งเหนือ ตรงจุดตัดกับเส้นตั้งฉากกับศูนย์กลางทางหลวงจังหวัดหมายเลข ๔๑๕๓ ตอนแยกทางหลวงแผ่นดินหมายเลข๔๑ - พุนพิน ตรง กม. ๖.๕๕๐ด้านตะวันตก จากหลักเขตที่ ๖ เป็นเส้นตรงไปทางทิศเหนือ ผ่านถนนท่าข้าม- หนองไทร ทางหลวงจังหวัดหมายเลข ๔๑๕๓ ตอนแยกทางหลวงแผ่นดินหมายเลข ๔๑ - พุนพินทางรถไฟสายใต้ และทางหลวงจังหวัดหมายเลข ๔๑๑๒ ตอนท่าฉาง - พุนพิน ไปบรรจบกับหลักเขตที่๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างดำเนินการเลือกตั้งสมาชิกสภาเทศบาลตำบลท่าข้าม จังหวัดสุราษฎร์ธานี ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลท่าข้ามอำเภอพุนพิน จังหวัดสุราษฎร์ธานีซึ่งพ้นจากตำแหน่งในวันที่พระราชกฤษฎีกานี้ใช้บังคับ ดำเนินกิจการในหน้าที่ของคณะเทศมนตรีไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาจัดตั้งเทศบาลตำบลท่าข้าม จังหวัดสุราษฎร์ธานีพ.ศ. ๒๕๒๙(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากสุขาภิบาลท่าข้ามอำเภอพุนพิน จังหวัดสุราษฎร์ธานี มีสภาพอันสมควรยกฐานะขึ้นเป็นเทศบาลตำบลสมควรจัดตั้งสุขาภิบาลท่าข้าม อำเภอพุนพินจังหวัดสุราษฎร์ธานี ขึ้นเป็นเทศบาลตำบลท่าข้าม จังหวัดสุราษฎร์ธานี เพื่อให้ประชาชนในท้องถิ่นนั้นได้ปกครองดูแลและทะนุบำรุงท้องถิ่นของตนตามระบบเทศบาลจึงจำเป็นต้องตราพระราชกฤษฎีกานี้ปิติวรรณ/จัดทำ๑๘ มีนาคม ๒๕๖๓อรญา/ตรวจ๑๔ เมษายน ๒๕๖๓[๑] ราชกิจจานุเบกษาเล่ม ๑๐๓/ตอนที่ ๕๙/ฉบับพิเศษ หน้า ๑/๑๔ เมษายน ๒๕๒๙